Document ID: 32014D0670

NEUVOSTON PÄÄTÖS,
annettu 23 päivänä kesäkuuta 2014,
Euroopan komission Euroopan atomienergiayhteisön puolesta tekemän Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen hyväksymisestä
(2014/670/Euratom)
EUROOPAN UNIONIN NEUVOSTO, joka
ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
ottaa huomioon Euroopan komission suosituksen,
sekä katsoo seuraavaa:
(1)
Neuvosto valtuutti 22 päivänä tammikuuta 2007 Euroopan komission aloittamaan Ukrainan kanssa neuvottelut kumppanuus- ja yhteistyösopimuksen (1) korvaavan uuden sopimuksen tekemisestä Euroopan unionin ja Ukrainan välillä.
(2)
Ottaen huomioon osapuolten läheiset historialliset siteet ja vähitellen tiivistyvät yhteydet sekä niiden halun lujittaa ja laajentaa suhteitaan kunnianhimoisesti ja innovatiivisesti, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välistä assosiaatiosopimusta, jäljempänä ’sopimus’, koskevat neuvottelut on saatu menestyksekkäästi päätökseen parafoimalla sopimus vuonna 2012.
(3)
Euroopan komissio ehdotti 15 päivänä toukokuuta 2013 neuvostolle, että sopimus olisi allekirjoitettava unionin puolesta ja että sitä olisi sovellettava osittain väliaikaisesti unionin ja Ukrainan välillä sopimuksen 486 artiklan mukaisesti siihen saakka, kunnes sopimuksen tekeminen on myöhemmin saatettu päätökseen.
(4)
Sopimuksen allekirjoittamiseen ja tekemiseen sovelletaan Euroopan unionin perustamissopimuksen ja Euroopan unionin toiminnasta tehdyn sopimuksen soveltamisalaan kuuluvien kysymysten osalta erillistä menettelyä.
(5)
Sopimus kattaa myös Euroopan atomienergiayhteisön toimivaltaan kuuluvia asioita etenkin sen 342 artiklassa sekä liitteessä XXVII sikäli kuin se liittyy viitataan ydinaineita ja -materiaaleja koskeviin kysymyksiin.
(6)
Sopimus olisi sen vuoksi tehtävä myös Euroopan atomienergiayhteisön puolesta Euratomin perustamissopimuksen soveltamisalaan kuuluvien kysymysten osalta.
(7)
Euratomin perustamissopimuksen 102 artiklan mukaan sopimus ei voi tulla Euroopan atomienergiayhteisön osalta voimaan ennen kuin jäsenvaltiot ovat ilmoittaneet Euroopan komissiolle, että sopimusta sovelletaan kunkin jäsenvaltion kansallisen lainsäädännön mukaisesti.
(8)
Euroopan komission Euroopan atomienergiayhteisön puolesta tekemä sopimus olisi sen vuoksi hyväksyttävä,
ON HYVÄKSYNYT TÄMÄN PÄÄTÖKSEN:
1 artikla
Hyväksytään Euroopan komission Euroopan atomienergiayhteisön puolesta tekemä Euroopan unionin, Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus (2).
2 artikla
Tämä päätös tulee voimaan päivänä, jona se hyväksytään.
Tehty Luxemburgissa 23 päivänä kesäkuuta 2014.

Labels: 18
15
5